Kvaliteetpuidu maaletoojate lipulaev AS MASS paistab silma pika visiooni ja hoolivusega
#000001
MASS-i tootevalikus on spoon, väärispuit, erinevad plaatmaterjalid ja disaintooted. Lisaks pakub ettevõte puidutöötluseks ja -hoolduseks vajalikke vahendeid ning seadmeid.
#000003
Eesti suurimas väärispuidu valikus on enamlevinud puiduliigid, nagu tamm, saar, pöök, pähkel ning eksootilised ja eksklusiivsed puiduliigid, näiteks zebrano, tiikpuu, mahagon ja eebenipuu. Massiivpuitu kasutatakse nii uste, akende, treppide kui ka mööbli, põrandate ja veinivaatide valmistamiseks. Täispuidust liimpuitkilbid sobivad ideaalselt köögi töötasapindadeks, trepiastmeteks ja mööbli valmistamiseks.
#000004
Ettevõtte laod ja müügipunktid asuvad kolmes asukohas: kaks Tallinnas ja üks Tartus. Laokompleksid on kaasaegsed ja vastavad parimatele hoiustamise tingimustele: puidu ladustamiseks vajaliku õhuniiskuse ja temperatuuri olemasolu tagab kliendile kvaliteetse kauba. Paljude toodete puhul on püsivalt olemas piisav laovaru.
#000006
Kvaliteetne puit on praktiline ja sütitab loovust
#000007
MASS-i rikkalikku tootevalikut hindavad kõrgelt nii kohalikud kui ka välismaised mööblitootjad, uste ja akende valmistajad, trepitegijad, haljastajad ning teised puiduala spetsialistid. Maaletoodud puitu väärindavad mitmed Eesti mööblivalmistajad, kelle toodang liigub edasi Skandinaaviasse ja mujale Euroopasse. MASS on ka heaks koostööpartneriks mitmetele arhitektuuribüroodele, disaineritele ja erialaliitudele. Suurepärane näide eksklusiivse kivispooni loomingulisest kasutuses on RÄHN Eyewear, kelle kivist prilliraamid nomineeriti Eesti tootedisainiauhinnale BRUNO 2020. Sama toodet – naturaalset kivispooni – kasutavad teised tootjad uste ja mööbli valmistamiseks.
#000008
„Meie eesmärk on olla parim partner kõigile, kes hindavad kvaliteetset puitmaterjali. Töötame iga päev selle nimel, et koostööpartnerid ja kliendid saaksid meid usaldada. Austame omavahelisi kokkuleppeid ja anname endast parima. Meie jaoks on oluline pikaajaline visioon turul tegutsemiseks. Tulime selleks, et jääda!” rõhutab ettevõtte tuumpõhimõtteid MASS-i tegevdirektor Siim Kirsipuu.
#000010